Aşa cum subliniază publicaţia Agroinfo, în acest sfârşit de săptămână, mai précis în perioada 29 – 31 martie, se organizează în curtea instituției, cu sprijinul Cooperativei Agricole Caprirom Sud Muntenia, un nou târg de promovare a produselor agroalimentare românești.
La târg vor participa, alături de membri ai Cooperativei Agricole Caprirom Sud Muntenia, producători și procesatori reprezentativi din domeniul agroalimentar care dețin atestat de produs tradițional și montan. Acțiunea reprezintă o oportunitate pentru producătorii români de a-și promova produsele agroalimentare obținute ca urmare a implementării legislației europene și naționale.
Membrii Cooperativei Agricole Caprirom au pregătit pentru cumpărători o ofertă diversificată, astfel: produse din categoria legumelor și fructelor proaspete: usturoi și ceapă din județul Buzău, mere, pere, cartofi din județul Dâmbovița, miez de nucă, prune afumate din Vizantea Livezi, Vrancea, dar și a celor procesate: dulcețuri, gemuri, zacuscă, tocănițe, siropuri sau sucuri atestate tradițional sau produs montan din județele Argeș, Alba, Caraș Severin, precum și produse ecologice din Satu Mare: alune de pădure prăjite, alune de pădure prăjite cu sare, alune de pădure prăjite cu ciocolată, cremă de alune de pădure, ulei de alune de pădure presat la rece; produse lactate de la ovine și caprine, din Câlnic, județul Alba, produse alimentare obţinute după reţete consacrate: brânză telemea proaspătă și maturată de oaie, produse atestate tradițional marca "Ferma Istrate" din Fundata din categoria lactatelor și carne; miere și produse ale stupului din județele Olt și Suceava, produse montane din județele Cluj și Buzău, dar și produse ecologice din județul Sibiu, din județul Mureș vor fi prezente preparate atestate tradițional din categoria panificație și patiserie – pâine de casă cu cartofi, iar din județul Botoșani – produse atestate tradițional: Cozonac Domnesc, poale în brâu sau alivenci. Tot din categoria produselor de cofetărie veți găsi prăjituri fără zahăr, dar și mai multe sortimente de ciocolată.
CITEȘTE ȘI: